הפארק הלאומי עמק המוות
גאוגרפיה > אקלים

עמק המוות הוא המקום החם והצחיח ביותר באמריקה הצפונית בשל המחסור במים בעמק ובשל עומקו. לעיתים קרובות הוא המקום החם ביותר בארצות הברית עד כדי כך שמרבית הטבלאות של הטמפרטורה היומית המקסימלית בארצות הברית משמיטים את עמק המוות כמובן מאליו.
בשעות אחרי הצהריים של 10 ביולי 1913 מדדה לשכת מזג האוויר של ארצות הברית טמפרטורה מקסימלית של 56.7°C בחוות גרינלנד (Greenland Ranch, כיום פרנס קריק) בעמק המוות. טמפרטורה זו היא טמפרטורת האוויר החמה ביותר שנמדדה מעולם על פני כדור הארץ (טמפרטורה של 58°C, שנמדדה בלוב ב-1922 נקבעה ב-2012 כבלתי מדויקת). ב-16 באוגוסט 2020 נמדדה בעמק טמפרטורה של 54.4°C, ובהתחשב בכך שהמדידה מ-1913 מוטלת בספק, נחשבת מדידה זו לטמפרטורה החמה ביותר שנמדדה בכדור הארץ. בקיץ טמפרטורה יומית של 49°C או אף יותר היא אירוע נפוץ, כמו גם טמפרטורות מתחת לנקודת הקפאון בלילה בחורף. יולי הוא החודש החם ביותר, שבו הטמפרטורה המקסימלית הממוצעת היא 49°C והמינימלית הממוצעת היא 46°C. דצמבר הוא החודש הקר ביותר, שבו הטמפרטורה המקסימלית הממוצעת היא 18°C והמינימלית הממוצעת היא 4°C. הטמפרטורה הנמוכה ביותר שנמדדה הייתה 9.4°C-.
תופעת מדבר צל גשם הקיצונית באזור עמק המוות גורמת לו להיות הנקודה הצחיחה ביותר באמריקה הצפונית, כאשר הממוצע השנתי של משקעים הוא 38 מילימטרים באגם בדווטר (היו שנים שבהן לא ירד גשם כלל). כמות המשקעים השנתית הממוצעת נעה בין 49 מילימטרים באזור שמתחת לפני הים ועד 380 מילימטרים בהרים הגבוהים המקיפים את העמק. כאשר הגשם מגיע הוא יורד לעיתים קרובות בסופות עזות הגורמות לשיטפונות בזק המעצבים מחדש את הנוף ולעיתים יוצרים אגמים רדודים מאוד קצרי ימים.
קיימים מקרים יוצאי דופן נדירים לאופי הצחיח של האזור. ב-2005 חורף גשום באופן יוצא דופן יצר "אגם" באגן בדווטר והוביל לעונת פריחה פרחי הבר הגדולה ביותר בהיסטוריה של הפארק. באוקטובר 2015 התרחש "אירוע של שיטפון בזק המתרחש פעם ב-1000 שנים" כשירדו מעל ל-80 מילימטרים של גשם במשך כמה שעות וגרמו לנזקים גדולים בפארק הלאומי עמק המוות.
| אקלים בפרנס קריק> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפרנס קריק> ינואר.19.4.4.4.9.9 | אקלים בפרנס קריק> פברואר.22.9.7.9.13 | אקלים בפרנס קריק> מרץ.27.8.12.7.7.6 | אקלים בפרנס קריק> אפריל.32.5.16.7.3.0 | אקלים בפרנס קריק> מאי.38.1.22.6.0.76 | אקלים בפרנס קריק> יוני.43.3.27.3.1.3 | אקלים בפרנס קריק> יולי.46.9.31.1.1.8 | אקלים בפרנס קריק> אוגוסט.45.9.29.8.3.3 | אקלים בפרנס קריק> ספטמבר.41.4.24.2.5.3 | אקלים בפרנס קריק> אוקטובר.33.8.16.4.1.8 | אקלים בפרנס קריק> נובמבר.25.1.8.9.4.6 | אקלים בפרנס קריק> דצמבר.18.4.3.5.7.6 | אקלים בפרנס קריק> שנה.33.17.2.60 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: 1981–2010 US Climate Normals
| אקלים בתחנת המדידה בקאו קריק> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בתחנת המדידה בקאו קריק> ינואר.18.0.4.8.6.1 | אקלים בתחנת המדידה בקאו קריק> פברואר.22.0.8.1.8.1 | אקלים בתחנת המדידה בקאו קריק> מרץ.27.0.12.4.5.1 | אקלים בתחנת המדידה בקאו קריק> אפריל.32.7.17.8.5.1 | אקלים בתחנת המדידה בקאו קריק> מאי.37.8.22.6.2.5 | אקלים בתחנת המדידה בקאו קריק> יוני.42.9.27.3.0.51 | אקלים בתחנת המדידה בקאו קריק> יולי.46.7.31.3.2.5 | אקלים בתחנת המדידה בקאו קריק> אוגוסט.45.4.30.0.2.8 | אקלים בתחנת המדידה בקאו קריק> ספטמבר.41.6.25.2.3.0 | אקלים בתחנת המדידה בקאו קריק> אוקטובר.33.4.17.8.2.8 | אקלים בתחנת המדידה בקאו קריק> נובמבר.24.1.9.6.5.1 | אקלים בתחנת המדידה בקאו קריק> דצמבר.18.8.5.8.7.4 | אקלים בתחנת המדידה בקאו קריק> שנה.32.6.17.7.51 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: COW CREEK, CALIFORNIA (042092)